**BILJEŠKE UZ FINANCIJSKE IZVJEŠTAJE ZA RAZDOBLJE 01.01.2022. - 30.06.2022.**

**PODACI O PRORAČUNSKOM KORISNIKU**

*Naziv obveznika:* ***CENTAR ZA ODGOJ I OBRAZOVANJE „VINKO BEK“***

*Pošta i mjesto:* ***10 000 Zagreb***

*Adresa sjedišta:* ***Kušlanova 59 a***

*Šifra grada:* ***133***

*Broj RKP-a:* ***07497***

*Matični broj:* ***03205819***

*OIB:* ***16898882733***

*Razina:* ***11***

*Razdjel:* ***086***

*Šifra djelatnosti:* ***8720***

Centar za odgoj i obrazovanje „Vinko Bek“ je javna ustanova za odgoj, obrazovanje i rehabilitaciju slijepe i slabovidne djece, mladeži i odraslih u sastavu Ministarstva za demografiju, obitelj, mlade i socijalnu politiku.

U Centru „Vinko Bek“ osobe oštećena vida rehabilitiraju se po specifičnim programima, a školuju se po programima Ministarstva znanosti, obrazovanja i sporta. Djeluje na četiri lokacije: Zagreb (Sjedište), dislocirana jedinica Zagreb, dislocirana jedinica Split, te dislocirana jedinica Osijek.

Centar pruža usluge privremenog i tjednog smještaja, usluge cjelodnevnog, poludnevnog i povremenog boravka, rana intervencija, integracije te psihosocijalne podrške. U Centru se u primjerenim uvjetima provodi osnovnoškolsko, te srednjoškolsko obrazovanje po redovitim, prilagođenim i posebnim planovima i programima rada. Također, odjel integracije pruža podršku za prihvaćanje djece s oštećenjem vida u redovnoj sredini, te im omogućuje pohađanje redovnih vrtića i škola.

Korisnicima je osiguran smještaj, prehrana, njega i briga o zdravlju, medicinska i psihosocijalna rehabilitacija, usluge prijevoza i skrb tijekom noći. Organizirane su izvannastavne aktivnosti i organizacija slobodnog vremena.

**BILJEŠKE UZ OBRAZAC PR-RAS 2022-06**

*Bilješka 1.*

**Pozicija 6323-Tekuće pomoći od institucija i tijela EU –** sredstva u iznosu od 502.407,65 kuna doznačena su za podmirenje troškova nabave opreme i usluge vođenja projektom Vinko Bek pomagala za sve financiran iz Europskog fonda za regionalni razvoj.

*Bilješka 2.*

**Pozicija 639** – **Prijenosi između proračunskih korisnika istog proračuna** – indeks prikazuje smanjenje u odnosu na prethodnu godinu zbog radova na sanaciji krova ulične zgrade u 2021. godini. U 2022. godini doznačena su sredstva od MZO u iznosu od 8.350,00 kn za nabavu licenci, a preostala sredstva doznačena temeljem dobivene suglasnosti od resornog ministarstva za sanaciju objekta u Kušlanovoj nakon potresa i rušenje stabla zbog radova na izgradnji nove zgrade u Kušlanovoj.

*Bilješka 3.*

Pozicija **6526 – Ostali nespomenuti prihodi –** indeks prikazuje povećanje zbog popuštanja mjera nadležnog ministarstva i HZJZ za sprječavanje i suzbijanje epidemije u sustavu socijalne skrbi, odnosno provođenju programa po redovnom rasporedu.

*Bilješka 4.*

Pozicija **6615 – Prihodi od pruženih usluga –** indeks također prikazuje povećanje u odnosu na prethodnu godinu zbog popuštanja mjera za sprječavanje i suzbijanje epidemije u sustavu socijalne skrbi i korištenju ugovorenih termina zakupa dvorane.

*Bilješka 5.*

Pozicija **663 – Donacije od pravnih i fizičkih osoba izvan općeg proračuna –** iznos od 3.340,00 kuna doznačen je za nabavu licence za odjel tiskare od CABPS, te iznos od 2.500,00 kuna za unaprjeđenje rada Centra od Savjetologije minimis j.d.o.o. U lipnju 2022. godine zaprimljena je oprema u ukupnoj vrijednosti od 92.203,70 kuna od Veleposlanstva Republike Turske temeljem ugovora o donaciji za uređenje senzornog vrta, multimedijske biblioteke – soba za produkciju sadržaja.

*Bilješka 6.*

Pozicija **6712 – Prihodi za financiranje rashoda za nabavu nefinancijske imovine –** indeks prikazuje povećanje, a odnosi se na sredstva temeljem zaprimljene suglasnosti za nabavu električno parne konvekcijske pećnice u iznosu od 60.810,50 kuna i privremenu situaciju u iznosu od 11.000,00 za uslugu stručnog nadzora nad radovima na uređenju poslovnog prostora u Splitu prema danoj suglasnosti ministarstva.

*Bilješka 7.*

Pozicija **3211 – Službena putovanja –** indeks prikazuje povećanje rashoda zbog većeg broja službenih putovanja (u zemlji i inozemstvu - odlasci na edukacije i sudjelovanje na projektima) u odnosu na isto razdoblje prethodne godine kada su putovanja bila smanjena zbog epidemije.

*Bilješka 8.*

Pozicija **3223 – Energija** – indeks također prikazuje znatno povećanje u odnosu na prethodnu godinu zbog povećanja cijene energenata (plin, gorivo).

*Bilješka 9.*

**Pozicija 3224** – **Materijal i dijelovi za tekuće održavanje** – indeks prikazuje smanjenje u odnosu na prethodnu godinu zbog nabave polikarbonatnih ploča kojima su zamijenjene sve staklene površine u hodnicima Centra u Kušlanovoj koja su predstavljala opasnost od loma u slučaju ponovnog potresa u 2021.

*Bilješka 10.*

**Pozicija 3225**– **Sitni inventar i auto gume** – indeks pokazuje povećanje zbog primljene donacije od Veleposlanstva Turske i nabave pomagala iz EU projekta Vinko Bek pomagala za sve.

*Bilješka 11.*

**Pozicija 42** – **Rashodi za nabavu nefinancijske imovine** – indeks prikazuje povećanje, a odnosi se na trošak prilagodbe uvjeta rada – nabava opreme za jednog radnika temeljem Ugovora o sufinanciranju s Zavodom za vještačenje, profesionalnu rehabilitaciju i zapošljavanje osoba s invaliditetom u iznosu od 55.881,54 kune. Također, nabavljena je specijalizirana oprema i pomagala, te prijenosni pianino u okviru EU projekta Vinko Bek pomagala za sve u iznosu od 462.054,62 kune, izvršeni su radovi na sanaciji objekta nakon potresa u iznosu od 55.810,16 kuna. Zaprimljena je oprema iz donacije Veleposlanstva Turske. U tijeku je završetak radova na uređenju poslovnog prostora u Splitu za što je isporučena I. privremena situacija usluge stručnog nadzora u iznosu od 11.000,00 kuna.

Bilješka 12.

**Pozicija 96**– **Obračunati prihodi poslovanja - nenaplaćeni** – indeks prikazuje povećanje u odnosu na prethodnu godinu a odnosi se na neplaćene prihode od zakupa sportske dvorane.

**BILJEŠKE UZ OBRAZAC OBVEZE 2022-06**

Pozicija **V 006 - Stanje obveza na kraju izvještajnog razdoblja** iznosi 2.407.752,16 kuna.

Dospjele, a nepodmirene obveze na kraju izvještajnog razdoblja iznose 5.260,69 kuna odnose se na materijalne rashode za komunalne usluge koje su poslane na plaćanje na nadležno ministarstvo (zaprimljene su 20 dana nakon izdavanja računa).

Stanje nedospjelih obveza na kraju izvještajnog razdoblja (V009) iznosi 2.402.491,47 kn, a odnosi se na:

* Međusobne obveze proračunskih korisnika u iznosu od 720.890,49 kn (obveze prema riznici za refundaciju bolovanja na teret HZZO u iznosu od 579.664,47 kn, obveze prema riznici za refundaciju bolovanja za ozljede na radu u iznosu od 140.667,51 kn, obveza za povrat u DP – kamate u iznosu od 0,51 kn i obveza uplate od otplate stanova u iznosu od 558,00)
* Obveze za rashode poslovanja u iznosu od 1.681.600,98 kn (obveze za zaposlene – 1.564.270,77 kn, obveze za materijalne rashode – 112.593,36 kn, obveze za naknade građanima i kućanstvima – 4.736,85 kn)

**Za TABLICE uz obvezne Bilješke nemamo podatke.**

U Zagrebu, 08. srpnja 2022.

Voditeljica računovodstva v.d. Ravnateljice Centra

Petra Mlinarić Ivana Rotim, prof.def.